DOI: 10.5279/dk-sa-dda-2042
title: Sonar opinionsundersøgelser, 1993
title: Sonar Opinion Polls, 1993

description: Sonar opinionsundersøgelser:
        
        ----------------------------
        
        Fra august 1989 har Sonar regelmæssigt gennemført undersøgelser af den voksne danske befolknings holdninger til en række emner af dels aktuel, dels samfundsbeskrivende karakter. Disse undersøgelser er gennemført ca. 10 gange årligt, og hver undersøgelse omfatter ca. seks forskellige emner samt spørgsmålet om, hvordan man ville stemme, hvis der på besvarelsesdatoen havde været valg til Folketinget.
        
        Undersøgelserne er alle udført i samarbejde med Morgenavisen Jyllands-Posten. Valg af emner til den enkelte undersøgelse aftales på et møde mellem Morgenavisen Jyllands-Postens redaktion og Sonar, idet analyseinstituttet bærer ansvaret for spørgsmålenes formulering.
        
        Følgende basisoplysninger indgår i datamaterialerne:
        
        Husstanden:
        
        - Antal personer i alt
        
        - Husstandsmedlemmernes køn og alder
        
        - Boligtype
        
        - Bil i husstanden
        
        - Geokode-2
      
        Respondenten:
        
        - Fødselsår
        
        - Køn
        
        - Beskæftigelse
        
        - Erhvervskategori
        
        - Medlem af faglig organisation
        
        - Hvis ja: Organisation
        
        - Handlemåde ved sidste valg til Folketinget
        
        - Kørsel i egen bil
      
        Sonar opinionsundersøgelser, 1993:
        
        ----------------------------------
      I 1993 gennemførte Sonar i alt 10 opinionsundersøgelser. Alle spørgsmål herfra er samlet i undersøgelsen DDA-2042: Sonar opinionsundersøgelser, 1993. Derudover findes de enkelte opinionsundersøgelser som DDA-2043 til DDA-2052.De enkelte opinionsundersøgelser omhandler følgende aktuelle emner:
        DDA-2043 Sonar opinionsundersøgelse 1993, januar:
        
        Partipræference; holdning til den nye regering og hvilken betydning, det har for samfundsudviklingen, om vi har en socialdemokratisk ledet eller en borgerlig/liberal regering; om flytningen af TV-Avisen til kl. 20.30 har medført ændrede TV-vaner og har betydet ændrede vaner m.h.t. de regionale nyheder på TV 2; generel holdning til mængden af nyhedsudsendelser på DR TV og TV 2; om muligheden for et ja ved den kommende folkeafstemning om EF-aftalen er øget eller mindsket efter dannelsen af den nye regering; stemmeintention ved folkeafstemningen; vinterferie i udlandet inden for de sidste tre sæsoner; holdning til en udvidelse af forældres forsørgerpligt over for deres børn fra de nugældende 18 år til 21 år for at begrænse de stærkt stigende udgifter til kontanthjælp; om Poul Nyrup Rasmussen og Lone Dybkjær bør gifte sig efter hans udnævnelse til statsminister; de væsentligste krav ved de kommende overenskomstforhandlinger og forventninger til, hvornår forhandlingerne afsluttes; om det var rigtigt af Poul Schlüter at trække sig tilbage efter kritikken mod ham i Tamilrapporten; samt holdning til, at Tamilsagen blev behandlet ved en såkaldt undersøgelsesret, hvis rapport bygger på en enkelt persons vurderinger.
      
        DDA-2044 Sonar opinionsundersøgelse 1993, februar:
        
        Partipræference; holdning til Danmarks lån til Færøerne for at redde en kriseramt færøsk bank; holdning til Danmarks bloktilskud til Færøerne på godt en milliard kroner årligt; stemmeintention ved den kommende EF-folkeafstemning; hvilket pengeinstitut respondenten er kunde i; om respondenten har skiftet pengeinstitut inden for det sidste par år eller har spredt sine bankforretninger over to eller flere pengeinstitutter; holdning til serviceniveauet i en række servicevirksomheder; holdning til beslutningen om at udskyde anlægget af en række motorveje og i stedet udbygge de eksisterende landeveje; faktorer af størst betydning ved beslutningen om anlæg af nye motorvejsstrækninger; husstandens samlede indkomst før/efter skat og beløb tilbage til forbrug, når faste udgifter er betalt; husstandens generelle økonomiske situation; faktisk stemme ved folkeafstemningen om EF-Unionen den 2. juni 1992; samt deltagelse i forskellige former for spil og lotterier.
      
        DDA-2045 Sonar opinionsundersøgelse 1993, marts:
        
        Partipræference; indflydelse på beskæftigelsessituationen, husstandens økonomi og landets økonomi, hvis det bliver et ja, henholdsvis et nej, ved EF-folkeafstemningen den 18. maj; stemmeintention ved folkeafstemningen; om tilbuddet om kunstig befrugtning bør være åbent for alle (barnløse) kvinder eller om og hvilke betingelser, der bør være opfyldt; om eventuelle regler for kunstig befrugtning bør gælde for såvel private klinikker som for offentlige hospitaler; om forældre bør have ret til at bestemme deres barns køn ved hjælp af en metode til at sortere sædceller efter ''køn''; om forældre bør have ret til at kræve abort, hvis forskerne bliver i stand til at konstatere sygdomme og handicap allerede i fosterstadiet, og hvilke sygdomme/handicap dette bør gælde for; foretrukne metoder til bekæmpelse af vold; holdning til barakbyer som indkvartering for asylsøgere, og om respondentens kommune bør stille jord til rådighed for barakbyer; påtænkt salg af større værdier (hus eller lejlighed, fritidshus, bil, båd, campingvogn) samt grunde til at sælge; bedømmelse af regeringens virke; samt bedømmelse af, hvordan Poul Nyrup Rasmussen har klaret sig på posten som statsminister.
      
        DDA-2046 Sonar opinionsundersøgelse 1993, april:
        
        Partipræference; stemmeintention ved den kommende EF-folkeafstemning; fritidsinteresser med tilknytning til vand; om EF''s landbrugspolitik hovedsagelig har været til fordel for landmændene eller forbrugerne; holdning til braklægning som en løsning på problemerne med overskudsproduktion i EF; betydningen af EF''s landbrugspolitik for stillingtagen til EF-afstemningen den 18. maj; frygt for, at en række ulykkelige begivenheder skal indtræffe (fx borgerkrig i Østeuropa, alvorlig sygdom, masseinvasion af flygtninge, arbejdsløshed, atomkrig); medlemskab af en fagforening; om fagforeningerne udelukkende bør beskæftige sig med de traditionelle opgaver, eller om de også - mod højere kontingenter - bør give medlemmerne diverse favorittilbud og serviceydelser; brug af faglig hjælp/vejledning eller servicetilbud fra en fagforening; om fagforeningerne bør være partipolitisk neutrale, dvs. ikke støtte et eller flere partier; fagforeningernes berettigelse i dag; om respondenten - hvis det var muligt - ville nøjes med at stå i en A-kasse; vurdering af SF som oppositionsparti; samt om SF''s holdningsændring efter Edinburgh-aftalen har svækket respondentens tillid til partiet.
      
        DDA-2047 Sonar opinionsundersøgelse 1993, maj:
        
        Partipræference; stemmeintention ved den kommende EF-folkeafstemning; holdning til rimeligheden i at rejse en rigsretssag mod Erik Ninn-Hansen; holdning til den planlagte skattereform, hvorefter beskatningen af arbejdsindkomst skal sættes ned, mens ''grønne'' afgifter sættes op; om husstanden kan nedbringe forbruget af el, vand og benzin, således at det svarer til en ''skattelettelse''; om og på hvilke måder Vesten bør gribe militært ind i Bosnien, hvis de bosniske serbere ikke følger FN''s fredsplan; om Danmark bør deltage i et eventuelt militært indgreb; bedømmelse af regeringens medlemmer; vurdering af debatten op til EF-afstemningen den 18. maj; indtryk af en række personers troværdighed under debatten; om beslutningen om at stemme for eller imod hovedsagelig er truffet med ''hjertet'' eller med ''hjernen''; samt sommerferieplaner.
      
        DDA-2048 Sonar opinionsundersøgelse 1993, juni:
        
        Partipræference; regeringens og oppositionens virke; om de voldsomme overgreb på indvandrere i Tyskland er enkeltstående tilfælde eller er begyndelsen til en organiseret forfølgelse af fremmede i Tyskland; om der er grund til at frygte flere af de (mindre alvorlige) episoder, der har været i Danmark mod indvandrere; om Danmark modtager et passende antal flygtninge; holdning til en lovændring, der medfører, at kriminelle asylsøgere straks kan udvises af landet; om respondenten retter sig efter lægernes advarsler mod overdreven soldyrkelse, fordi dette kan medføre risiko for hudkræft; om der i dansk politik er behov for nye partier, hvis mærkesag er modstand over for EF-Unionen; om respondenten med sin underskrift vil bidrage til, at sådanne partier kan blive opstillingsberettigede til Folketinget; holdning til genoplivning efter hjertestop; holdning til aktiv dødshjælp; om respondenten, hvis han/hun lå bevidstløs i en respirator, ville ønske, at der blev slukket for denne; holdning til intensiv behandling i forsøget på at få meget små børn til at overleve; holdning til en nedprioritering af meget dyre operationer til fordel for de billige; holdning til at prioritere behandlingen af yngre fremfor ældre mennesker; holdning til at tillade narkomaner frit at kunne få de stoffer, de er afhængige af, så man undgår de mange indbrud begået af narkomaner; faktisk stemme ved folkeafstemningen den 18 maj; samt stemmeintention, hvis folkeafstemningen fandt sted i dag.
      
        DDA-2049 Sonar opinionsundersøgelse 1993, august:
        
        Partipræference; foretrukken afløser for Poul Schlüter som Det Konservative Folkepartis politiske leder og statsministerkandidat; om Venstre og de Konservative i højere grad bør markere sig hver for sig, bør fortsætte det snævre samarbejde eller bør slutte sig sammen til et parti; om professionelle soldater bør kunne beordres til FN-tjeneste uden for Danmark; holdning til, at Danmark bidrager med personel til FN-styrken i det tidligere Jugoslavien; holdning til ligestilling mellem danskere og flygtninge m.h.t. bolig og sociale ydelser; holdning til børns lektier/hjemmearbejde og passende antal timer til lektielæsning; om forældrene bør hjælpe børnene med deres hjemmearbejde; hjemmeboende børn i husstanden; frynsegoder på respondentens arbejdsplads; indkomst; anvendelse af et fiktivt mer-beløb på henholdsvis 200 kr., 500 kr. og 800 kr. om måneden; om husstanden har lån i fast ejendom og har foretaget/vil foretage omprioritering af lån i fast ejendom; samt om den seneste tids ændringer i kronekursen vil påvirke husstandens økonomi.
      
        DDA-2050 Sonar opinionsundersøgelse 1993, september:
        
        Partipræference; holdning til privathospitaler; om respondenten ville vælge at betale for en operation til 10.000 kr. for at undgå ventetid; om kommunerne lovligt bør kunne betale for ''hurtig'' behandling af patienter på et privathospital; bedømmelse af regeringens virke; bedømmelse af Poul Nyrup Rasmussens virke som statsminister; om det har været en fordel eller ulempe for Socialdemokratiet, at Poul Nyrup Rasmussen afløste Svend Auken som formand for partiet; stemmeintention ved kommunal- og amtsrådsvalget den 16. november; grad af interesse for politik på landsplan, i amtet og på kommunalplan; om respondenten selv ville opstille som kandidat til kommunalbestyrelsen/byrådet, hvis han/hun blev opfordret til det; om Venstre, Konservative og Fremskridtspartiet bør danne regering, hvis de tilsammen får flertal i Folketinget efter næste folketingsvalg; foretrukken statsminister i en eventuel fremtidig borgerlig regering; holdning til en række betegnelser om Uffe Ellemann-Jensen; eventuel optagelse og anvendelse af forbrugslån; erhvervsmæssig beskæftigelse; samt stillingskategori.
      
        DDA-2051 Sonar opinionsundersøgelse 1993, oktober:
        
        Partipræference; holdning til en friere Lukkelov; hvor stor en del af husstandens indkøb af dagligvarer respondenten foretager; indkøbstidspunkter og brug af og holdning til de såkaldt ''lange lørdage''; lovprioritering på en række områder i det nye folketingsår; holdning til en række forslag i regeringens ''handlingsplan'' (lovkatalog); fritidsaktiviteter i vinterhalvåret; stemmeintention ved det kommende valg til kommunal- og amtsråd og emner af størst betydning ved valget; samt om person(er) i husstanden har nogen tilknytning til butiksfagene.
      
        DDA-2052 Sonar opinionsundersøgelse 1993, november:
        
        Partipræference; holdning til Sparekassen Nordjyllands krav om kompensation (skattefradrag) i forbindelse med overtagelsen af Himmerlandsbanken; generel holdning til statsstøtte til et pengeinstitut, der overtager et kriseramt pengeinstitut; om staten bør dække folks tab i forbindelse med Himmerlandsbankens konkurs; om de seneste bankskandaler har haft indflydelse på respondentens tillid til pengeinstitutter som helhed; hvilken bank respondenten er kunde i; stemmeintention ved det kommende valg til kommunal- og amtsråd; grad af tilfredshed med serviceniveauet på en række kommunale områder; PC''er i husstanden (mærke, type, ejerskab, anvendelse); vinterferieplaner; beløb til julegaver; tilbringelse af juleaften; traditioner, menu og kirkegang juleaften; samt forventninger til udviklingen af arbejdsløsheden i 1994
description: Se abstract
description: See abstract